"Maikaze" liitettiin palvelukseen otettaessa 2. laivaston 4. hävittäjälaivueen 4. hävittäjäviirikköön päällikkönään Nakasugi Seiji. Alus purjehti 29. marraskuuta – 2. joulukuuta 1941 Terashiman salmesta Makoon. Alus suojasi 4. joulukuuta 1941 – 11. tammikuuta 1942 amiraali Kondon eteläisen osaston pääosaa Makon edustalla Malesian ja Filippiinien maihinnousuissa, minkä jälkeen se suojasi 14.–18. tammikuuta pääosan siirtymisen Makosta Palaulle. Alus siirrettiin 15. helmikuuta saakka suojaamaan Hollannin Itä-Intian maihinnousua.